徐五十六索勤有種德二軒詩各賦一首  其二
作者：周紫芝
朝代：宋

paragraphs: 結廬須種木，樂饑須種糓。
種木十年能幾長，種糓眼前無乃速。
人生安得俟河清，誰能忍饑百年待德成。
君不見千古一臯陶，此事世亦少。
頗能化俗成唐虞，何乃滅國先六蓼。
慎勿說夢與癡人，著意勸渠渠不曉。
南鄰門耀三戟光，北鄰牛馬谷可量。
浮雲變滅那得常，安樂只有襄陽龐。